**GUVERNUL REPUBLICII MOLDOVA**

***proiect***

H O T Ă R Î R E

nr. \_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_ 2017

**cu privire la aprobarea Strategiei de dezvoltare a Sistemului**

**naţional de metrologie 2018-2020 şi a Planului de acţiuni**

**privind implementarea acesteia**

În temeiul art. 5, alin (3) din Legea metrologiei nr.19/2016 (*Monitorul Oficial al Republicii Moldova, 2016, nr.100-105, art.190*), și în scopul implementării Acordului de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte, semnat la Bruxelles la 27 iunie 2014 şi ratificat prin Legea nr.112 din 2 iulie 2014 (Monitorul Oficial al Republicii Moldova, nr.185-199, art.442) şi în temeiul art. 5, alin (3) din Legea metrologiei nr.19/2016 (Monitorul Oficial al Republicii Moldova, 2016, nr.100-105, art.190),

**Guvernul HOTĂRĂȘTE:**

**1.** Se aprobă:

1) Strategia de dezvoltare a Sistemului național de metrologie 2018-2020, conform anexei nr.1;

2) Planul de acțiuni pentru implementarea Strategiei de dezvoltare a sistemului național de metrologie 2018-2020, conform anexei nr.2.

**2.** Ministerele şi instituţiile responsabile de implementare vor asigura, în limitele competenţei, realizarea prevederilor Planului nominalizat şi vor prezenta Ministerului Economiei și Infrastructurii, semestrial, pînă la data de 15 a lunii următoare semestrului de raportare privind progresul implementării acțiunilor incluse în Planul de acţiuni nominalizat.

**3.** Controlul asupra executării prezentei hotărâri se pune în sarcina Ministerului Economiei și Infrastructurii, care va prezenta Guvernului anual, până la 1 februarie, raportul de evaluare a realizării pe anul precedent a Planului de acţiuni privind implementarea Strategiei de dezvoltare a sistemului național de metrologie 2018-2020.

|  |  |
| --- | --- |
| **PRIM-MINISTRU**  | **Pavel FILIP** |
| **Contrasemnează:** |  |
| **Ministrul economiei** **și infrastructurii** | **Octavian CALMÎC** |